જ્યારે એકથી વધુ વ્યક્તિઓને ઈ-મેલ દ્વારા સમયાંતરે માહિતિ આપવાની જરૂરત પડે ત્યારે એ બધાંના ઈ-મેલ સરનામાઓ યાદ કરીને અથવા એક એક કરીને ઈ-મેલ ખાતાની એડ્રેસબુકનો ઉપયોગ કરીને ઉમેરવાની પદ્ધતિ થોડી લાંબી અને સમય લઈ લે તેવી પડે છે. આ પ્રશ્નનો સરળ ઉકેલ છે ફિએસ્ટા. આ સરળ વેબસાઈટ દ્વારા અનેક ઈ-મેલ ખાતાઓનું એક ગૃપ બનાવીને તેનું એક સામાન્ય સરનામું મળે છે, એ સરનામું નાખીને ઈ-મેલ મોકલતાં એ ગૃપમાં ઉમેરેલા બધા સરનામાંઓ પર આપોઆપ ઈ-મેલ પહોંચી જાય છે. આમ ફિએસ્ટા એક ગૃપ મેઈલ લિસ્ટને સરળ બનાવતી સરળ વેબસાઈટ છે.